# U G O V O R

o dodjeli bespovratnih sredstava za samozapošljavanje

kao pomoći male vrijednosti, tzv. de mimimis pomoći

zaključen između:

1. Zavoda za zapošljavanje Crne Gore, Bulevar revolucije br. 5, Podgorica, kojeg zastupa v.d. direktora mr David Perčobić (u daljem tekstu: Zavod) i
2. \_\_\_\_\_\_\_\_\_\_\_\_\_\_\_\_\_\_\_\_<Naziv poslovnog subjekta korisnika>, \_\_\_\_\_\_\_\_\_\_\_\_\_<adresa sjedišta>, \_\_\_\_\_\_\_\_<PIB>, \_\_\_\_\_\_\_\_\_\_\_\_\_\_\_\_<pretežna djelatnost>, \_\_\_\_\_\_<šifra djelatnosti>, kojeg zastupa korisnik bespovratnih sredstava za samozapošljavanje \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_<JMB> (u daljem tekstu Korisnik)

**Predmet ugovora**

**Član 1.**

Predmet ovog ugovora je regulisanje međusobnih prava, obaveza i odgovornosti ugovornih strana u vezi dodjele i korišćenja bespovratnih sredstava za samozapošljavanje saglasno Odluci Upravnog odbora Zavoda, br.01-120/24-1982 od 28.03.2024. godine, o izboru korisnika bespovratnih sredstava za samozapošljavanje, po Konkursu broj: 05-120/24-\_\_\_.

Bespovratna sredstva za samozapošljavanje iz stava 1 ovog člana dodjeljuju se za realizaciju biznis ideje \_\_\_\_\_\_\_\_\_\_\_\_\_\_\_\_\_\_ *<Naziv biznis ideje>* razrađene biznis planom Korisnika koji čini sastavni dio ugovora, bez ili sa izvršenim korekcijama budžeta biznis plana u dijelu prikazanom u članu 3 ugovora.

Ugovorne strane su saglasne da biznis plan realizuju na način i pod uslovima utvrđenim ovim ugovorom. Kao garanciju dobrog izvršenja ugovora, zastupnik Korisnika je predao Zavodu potpisanu blanko mjenicu, kao sredstvo obezbjeđenja dodijeljenih bespovratnih sredstava za samozapošljavanje, te je jemac Korisniku, sa kojim je ovaj ugovor zaključen.

**Mjesto, način i vrijeme realizacije biznis plan**

**Član 2.**

Biznis plan iz člana 1 ovog ugovora sprovodi se u opštini \_\_\_\_\_\_\_\_\_\_\_\_, u trajanju od 10 mjeseci od datuma stupanja ugovora na snagu i u tom periodu aktivnosti predviđene biznis planom i troškovi u vezi sprovođenja aktivnosti treba da nastanu da bi bili prihvatljivi za finansiranje.

Shodno biznis planu, korisnik će zaposliti još \_\_ nezaposleno/a/ih lice/a, sa kojim/a će zaključiti ugovor/e o radu u trajanju od \_\_ mjeseci.

*<Biznis planom predviđeno zapošljavanje, bez obzira na izvor finansiranja troškova zarada novozaposlenog/ih lica>*

**Naknada troškova realizacije biznis plana**

**Član 3.**

Za finansiranje realizacije biznis plana iz člana 1 ovog ugovora Zavod je opredijelio sredstva u iznosu do \_\_\_\_\_\_\_\_\_\_ €, i to:

|  |  |  |
| --- | --- | --- |
| **R/b** | **AKTIVNOSTI\*** | **SREDSTVA ZA REALIZACIJU AKTIVNOSTI** |
| 1. |  |  |
| 2. |  |  |
|  |  |  |
|  |  |  |
| **UKUPAN IZNOS ODOBRENIH BESPOVRATNIH SREDSTAVA\*\*** | |  |

\*Nabavka opreme i sirovina realizuje se u prvih pet (5) mjeseci izvršenja ugovora.

\*\*Navedeni iznos podrške i investicije uključuje PDV iskazan na fakturi dobavljača Korisnika uz dokaz da nije registrovan u sistemu PDV-a.

Isplata bespovratnih sredstava za samozapošljavanje iz stava 1 ovog člana vrši se na račun Korisnika br.\_\_\_\_\_\_\_\_\_\_\_\_\_, sljedećom dinamikom:

* 80% bespovratnih sredstava, u iznosu od \_\_\_\_\_\_\_\_\_\_€, u roku od 30 dana od dana zaključenja ovog ugovora;
* do 20% bespovratnih sredstava, u iznosu do \_\_\_\_\_\_\_\_\_\_ €, po isteku desetog mjeseca izvršenja ugovora, tj.realizacije biznis plana, a na osnovu odobrenih izvještaja o napretku i zahtjeva za isplatu

Zavod zadržava pravo da odredi konačan iznos finansiranja biznis plana, na osnovu ukupno prihvatljivih, odnosno opravdanih i dokazanih troškova njegove realizacije.

**Obaveze Zavoda**

**Član 4.**

Zavod se obavezuje da:

* pripremi smjernice za izvršavanje ovog ugovora - Operativni priručnik, koji čini sastavni dio ovog ugovora;
* po zaključenju ovog ugovora, dostavi Korisniku Operativni priručnik i putem elektronske pošte;
* prati izvršenje ugovornih obaveza Korisnika;
* prati realizaciju aktivnosti utvrđenih biznis planom i ovim ugovorom;
* vrši provjeru administrativnih, finansijskih, tehničkih i drugih aspekata realizovanih aktivnosti;
* provjeri i utvrdi da li za svaku sprovedenu aktivnost iz biznis plana Korisnik posjeduje potrebne dokaze u skladu sa Operativnim priručnikom;
* provjeri i utvrdi da li su nastali troškovi korisnika opravdani, odnosno da li su u skladu sa realizovanim aktivnostima iz biznis plana;
* provjeri i utvrdi da li se sredstva dodijeljena Korisniku koriste namjenski, u skladu sa principima dobrog finansijskog poslovanja, kao i da li su nastali troškovi evidentirani na računu Korisnika, u poreskoj i finasijskog dokumentaciji;
* sprovede redovne i vanredne kontrole realizovanih aktivnosti na terenu;
* redovne kontrole na terenu vrši po isteku petog i desetog mjeseca realizacije biznis plana, kao i u posljednjem mjesecu izvršenja ugovora;
* vanredne kontrole na terenu (sa najavom ili bez) vrši tokom 12 mjeseci izvršenja ugovora;
* odluči po zahtjevu za izmjenu troška/ugovora u roku od 10 dana od dana prijema zahtjeva;
* obradi i odobri zahtjev za isplatu, izvještaje o napretku i završni izvještaj, u roku od 30 dana od dana prijema urednog izvještaja dostavljenog od strane Korisnika i odredi konačan iznos finansiranja opravdanih troškova realizacije biznis plana;
* izvrši isplatu iznosa bespovratnih sredstava, na način i pod uslovima utvđenim ovim ugovorom;
* po odobrenju završnog izvještaja, Korisniku vrati neaktiviranu od njegove strane potpisanu blanko mjenicu koju je predao Zavodu kao garanciju za dobro izvršenje ugovora;
* vrši druge radnje, utvrđene Operativnim priručnikom, u vezi izvršenja ovog ugovora.

**Obaveze Korisnika**

**Član 5.**

Korisnik se obavezuje da:

* izvršava ugovorne obaveze i realizuje biznis planom utvrđene aktivnosti na način i u rokovima utvrđenim ovim ugovorom i Operativnim priručnikom;
* održi svoje zaposlenje sa punim radnim vremenom, u najkraćem trajanju od 12 mjeseci od dana stupanja na snagu ovog ugovora;
* dostavi Zavodu prijavu/e o slobodnom/im radnom/im mjestu/ima, za zapošljavanje lica iz člana 2 stav 2 ovog ugovora;
* sa izabranim nezaposlenim licem/cima zaključi ugovor/e o radu i u zakonskim rokovima izvrši prijavu na obavezno socijalno osiguranje i uplate pripadajućih poreza i doprinosa;
* kopije ugovora o radu i prijava na obavezno socijalno osiguranje dostavi Zavodu uz prvi izvještaj o napretku;
* obezbijedi zaposlenom/ima ostvarivanje prava iz rada i po osnovu rada shodno propisima kojima se uređuje ta oblast;
* u zakonski utvrđenim rokovima, vrši isplate zarada zaposlenima, u iznosu koji ne može biti niži od iznosa minimalne zarade u Crnoj Gori koja se primjenjuje u mjesecu za koji se vrši isplata;
* dokaze o isplaćenim zaradama i isplaćenim porezima i doprinosima na svoje i zarade zaposlenog/ih lica, za period izvršenja ugovora, dostavi Zavodu uz izvještaje o napretku i završni izvještaj;
* u slučaju raskida ugovora o radu sa zaposlenim licem, obavijesti Zavod najkasnije u roku od tri dana od dana raskida ugovora i dostavi kopiju rješenja o prestanku radnog odnosa uz izvještaj o napretku, odnosno uz završni izvještaj ukoliko je do prestanka radnog odnosa došlo po isteku desetog mjeseca realizacije biznis plana;
* izvrši povraćaj primljenih sredstava iz člana 3 stav 1 i 2 ovog ugovora za neopravdane i nedokazane troškove realizacije biznis plana, kao i u slučaju raskida ovog ugovora, na račun br. 832-3201-03 – ostali prihodi Zavoda – podračun Državnog trezora, sa pozivom na arhivski broj ovog ugovora, u roku od 30 dana od dana prijema obavještenja o visini dugovanog iznosa, dostavljenog od strane Zavoda;
* obavijesti Zavod o svakoj nastaloj promjeni ili okolnostima koje dovode ili mogu dovesti do odstupanja u pravovremenom izvršavanju ugovornih obaveza, odnosno u realizaciji biznis plana;
* sprovede odgovarajuću proceduru nabavke roba i usluga, u zavisnosti od vrijednosti nabavke na način opisan Operativnim priručnikom;
* dodijeljena sredstva koristi namjenski, samo za ono što je planirano, u skladu sa principima dobrog finasijskog poslovanja;
* učini troškove opravdanim/prihvatljivim i za nastale troškove dostavi potrebne dokaze shodno Operativnom priručniku;
* isplatu nastalih troškova vrši sa poslovnog računa i uz izvještaje Zavodu prilaže dokaz o prometu sa računa za odnosni izvještajni period;
* omogući i dozvoli predstavnicima Zavoda pristup mjestu realizacije biznisa, informacionom sistemu, dokumentaciji i bazama podataka koji se odnose na tehničko i finansijsko upravljanje;
* omogući predstavnicima Zavoda vršenje redovnih i vanrednih kontrola na terenu iz člana 4 stav 1 alineje 9, 10 i 11 ovog ugovora;
* u svim promotivnim aktivnostima navede da je finansiran od strane Zavoda i koristi istinite i tačne podatke u vezi njegove realizacije;
* dostavi Zavodu dva izvještaja o napretku, zahtjev za isplatu i završni izvještaj na obrascima u prilogu Operativnog priručnika;
* izvještaje o napretku dostavi Zavodu najkasnije do 15-og u šestom i 11-om mjesecu izvršenja ugovora, a završni izvještaj najkasnije 15 dana po isteku 12-og mjeseca izvršenja ugovora;
* Zavodu dostavi zahtjev za isplatu uz drugi izvještaj o napretku;
* snosi troškove za koje se utvrdi da su neprihvatljivi i nedokazani;
* vrši druge radnje, utvrđene Operativnim priručnikom, u vezi izvršenja ovog ugovora.

**Izmjene i dopune ugovora**

**Član 6.**

Ugovorne strane su saglasne da će jedna drugu bez odlaganja pisanim putem, obavijestiti o svakoj nastaloj promjeni od uticaja na način i vrijeme realizacije predmeta ugovora i na utvrđene obaveze ugovornih strana u vezi sa njegovom realizacijom.

Razlozi za izmjenu i dokazi koji opredjeljuju potrebu za izmjenom, kao i način na koji se zahtjeva i odobrava opisani su u Operativnom priručniku.

Izmjene i dopune ovog ugovora vršiće se uz obostranu saglasnost, sporazumno i u pisanoj formi.

**Raskid ugovora**

**Član 7.**

Ugovorne strane su saglasne da do raskida ugovora može doći ukoliko bilo koja od njih ne izvršava svoje obaveze u rokovima, na način i pod uslovima utvrđenim ovim ugovorom.

U slučaju da Korisnik ne pristupi izvršenju ugovora, ne izvrši svoje obaveze u roku, na način i pod uslovima utvrđenim ugovorom i Operativnim priručnikom ili jednostranom izjavom volje raskine ovaj ugovor, Zavod stiče pravo na povraćaj isplaćenih sredstava po osnovu izvršenja ovog ugovora.

**Sudska nadležnost**

**Član 8.**

Ugovorne strane su saglasne da eventualne nesporazume koji nastanu tokom realizacije ugovora rješavaju mirnim putem, u duhu dobre poslovne saradnje. Ukoliko u tome ne uspiju, nadležan je sud u Podgorici.

**Stupanje ugovora na snagu**

**Član 9.**

Ugovor stupa na snagu danom potpisivanja i ovjerom potpisa ovlašćenih lica ugovornih strana.

**Primjerci ugovora**

**Član 10.**

Ugovor je sačinjen u šest (6) istovjetnih primjeraka, od kojih Zavod za svoje potrebe zadržava četiri (4), a Izvođač dva (2) primjerka ugovora.

Svaki potpisani primjerak ugovora predstavlja original i proizvodi jednako pravno dejstvo.

**ZA KORISNIKA ZA ZAVOD**

\_\_\_\_\_\_\_\_\_\_\_\_\_ VD DIREKTORA

mr David Perčobić

\_\_\_\_\_\_\_\_\_\_\_\_\_\_\_\_